**ხელშეკრულება**

**უძრავი ქონების აუქციონის გზით ნასყიდობის შესახებ**

**ქ. თბილისი „\_\_“\_\_\_\_\_\_\_\_\_\_\_\_\_\_\_ 2022წ.**

**ხელშეკრულების მხარეები:**

ერთი მხრივ, **სსიპ „საზოგადოებრივი მაუწყებელი“** (ს/ნ 204858163), შემდგომ ტექსტში წოდებული, როგორც **„გამსხვისებელი“**, წარმოდგენილი მისი გენერალური დირექტორის **ქ-ნი თინათინ ბერძენიშვილის** მიერ,

**და**

მეორე მხრივ, შპს „\_\_\_\_\_\_\_\_\_\_\_\_\_\_\_\_\_\_“ (ს/ნ \_\_\_\_\_\_\_\_\_\_\_\_\_\_\_), შემდგომ ტექსტში წოდებული, როგორც **„შემძენი“**, წარმოდგენილი მისი დირექტორის **ბ-ნი\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_** მიერ,

**„შემძენი“ და „გამსხვისებელი“ შემდგომ ტექსტში ერთობლივად წოდებულნი, როგორც „მხარეები“, ხოლო ცალ-ცალკე „მხარედ”.**

**წინათქმა:**

ამ ხელშეკრულებით მხარეები ადასტურებენ შემდეგს:

**ვინაიდან,** ამ ხელშეკრულების დადებით მხარეები ადასტურებენ თავიანთ ნებას, გამომდინარეს მათ მიერ დამოუკიდებლად და ყოველგვარი ხელისშემშლელი თუ კანონსაწინააღმდეგო ზემოქმედების გარეშე მიღებული გადაწყვეტილებისაგან, ხელი მოაწერონ წინამდებარე ხელშეკრულებას, გაიზიარონ ამ ხელშეკრულებაში მოცემული პირობები და შეასრულონ ამავე ხელშეკრულებით ნაკისრი ვალდებულებები,

**ვინაიდან,** „გამსხვისებელი“ საკუთრების უფლებით ერთპიროვნულად ფლობს: 33’209.00 კვადრატულ მეტრ არასასოფლო სამეურნეო დანიშნულების მიწის ნაკვეთს და მასზე განთავსებულ შენობა-ნაგებობებს №1-დან №28-ის ჩათვლით, რომელიც მდებარეობს მისამართზე: ქ. თბილისი, ქუჩა კოსტავა, №68, ნაკვეთი 09/052 და რომლის საკადასტრო კოდია: 01.14.14.009.052 (შემდგომ ტექსტში წოდებული, როგორც **„ნასყიდობის საგანი“**),

**ვინაიდან,** 2022 წლის \_\_ \_\_\_\_\_\_\_\_\_ „გამსხვისებელმა“, საქართველოს მოქმედი კანონმდებლობის მოთხოვნათა სრული დაცვით, გამოაქვეყნა განცხადება „ნასყიდობის საგნის“ აუქციონის გზით რეალიზაციის შესახებ (იხ. დანართი №\_\_), შემდგომ ტექსტში წოდებული როგორც **„აუქციონი“**,

**ვინაიდან,** სააუქციონე მოთხოვნათა სრული დაცვით, „შემძენმა“ მიიღო მონაწილეობა და გაიმარჯვა გამოცხადებულ „აუქციონში“, რაც დასტურდება „გამსხვისებლის“ სააუქციონე კომისიის 2022 წლის \_\_ \_\_\_\_\_\_ №\_\_ საოქმო გადაწყვეტილებით (იხ. დანართი №\_\_),

**ვინაიდან,** ამ ხელშეკრულების დადების მომენტში მხარეები არ მიუთითებენ ისეთ გარემოებებზე და მათთვის უცნობია ისეთი გარემოებები, რაც ხელს შეუშლის, დააბრკოლებს ან/და შეუძლებელს გახდის მხარეთა მიერ წინამდებარე ხელშეკრულებით ნაკისრი ვალდებულებებისა და გაზიარებული პირობების შესრულებას,

**საქართველოს მოქმედი კანონმდებლობისა და წინამდებარე ხელშეკრულების საფუძველზე, აგრეთვე ორმხრივ დაპირებათა და მიღწეულ შეთანხმებათა საფუძველზე, ამ ხელშეკრულების მონაწილე მხარეები შეთანხმდნენ შემდეგზე:**

**მუხლი 1**

**ხელშეკრულებისსაგანი**

წინამდებარე ხელშეკრულების საფუძველზე, „გამსხვისებელი“ გადასცემს „ნასყიდობის საგანს“ საკუთრებაში „შემძენს“, ხოლო „შემძენი“ ყიდულობს (იღებს საკუთრებაში) „გამსხვისებლისაგან“ „ნასყიდობის საგანს“, წინამდებარე ხელშეკრულების პირობების შესაბამისად.

**მუხლი 2**

**„ნასყიდობის საგნის“ საფასური და ანგარიშსწორების პირობები**

2.1. „ნასყიდობის საგნის“ ნასყიდობის ჯამური ღირებულება შეადგენს 76 700 000 (სამოცდათექვსმეტი მილიონ შვიდასი ათასი) ლარს დღგ-ს ჩათვლით (შემდგომ ტექსტში წოდებული, როგორც **„ნასყიდობის საფასური“**).

2.2. „აუქციონში“ მოინაწილეობისათვის გადახდილი თანხა \_\_\_\_ (\_\_\_\_\_\_\_\_\_\_\_\_\_\_) ლარის ოდენობით, „შემძენს“ ჩაეთვლება გადახდილად „ნასყიდობის საფასურის“ ანგარიშში.

2.3. „შემძენის“ მიერ „გამსხვისებლისათვის“ „ნასყიდობის საფასურის“ გადახდა, განხორციელდება შემდეგი პირობებით, გრაფიკითა და პროპორციით:

2.3.1. წინამდებარე ხელშკრულების ხელმოწერიდან არაუგვიანეს 30 (ოცდაათი) დღის ვადაში, „შემძენი“ გადაუხდის „გამსხვისებელს“ „ნასყიდობის საფასურის“ 45% (ორმოცდახუთი პროცენტი), რაც თანხობრივად შეადგენს 34 515 000 (ოცდათხუტმეტი მილიონ ხუთასთხუტმეტი ათასი) ლარს, დღგ-ს ჩათვლით.

2.3.2. „ნასყიდობის“ საფასურის დარჩენილი 55% (ორმოცდათხუთმეტი პროცენტი), რაც თანხობრივად შეადგენს 42 185 000 (ორმოცდაორი მილიონ ასოთხმოცდახუთი ათასი) ლარს, დღგ-ს ჩათვლით, „შემძენი“ გადაუხდის „გამსხვისებელს“ შემდეგი გრაფიკითა და პროპორციით:

2.3.2.1. არაუგვიანეს 2022 წლის 31 დეკემბრისა - არანაკლებ 15 340 000 (თხუტმეტი მილიონ სამასორმოცი ათასი ლარი) ლარს, დღგ-ს ჩათვლით;

2.3.2.2. არაუგვიანეს 2023 წლის 31 დეკემბრისა - არანაკლებ 15 340 000 (თხუტმეტი მილიონ სამასორმოცი ათასი) ლარს, დღგ-ს ჩათვლით;

2.3.2.3. არაუგვიანეს 2024 წლის 31 დეკემბრისა - არანაკლებ 5 752 500 (ხუთი მილიონ შვიდასორმოცდათორმეტი ათას ხუთასი) ლარს, დღგ-ს ჩათვლით;

2.3.2.4. არაუგვიანეს 2025 წლის 31 დეკემბრისა - არანაკლებ 5 752 500 (ხუთი მილიონ შვიდასორმოცდათორმეტი ათას ხუთასი) ლარს, დღგ-ს ჩათვლით;

2.4. „მხარეები“ თანხმდებიან, რომ „ნასყიდობის საფასურის“ ანგარიშში, მუხლი 2.3.-ით გათვალისწინებული თანხების გადახდა მოხდება უნაღდო ანგარიშსწორებით, შესაბამისი თანხის „გამსხვისებლის“ ამ ხელშეკრულებაში მითითებულ საბანკო ანგარიშზე ჩარიცხვის გზით.

2.5. „ნასყიდობის საფასური“ (და/ან მისი ნებისმიერი ნაწილი) „გამსხვისებლისათვის“ გადახდილად მიიჩნევა მხოლოდ მას შემდეგ, რაც შესაბამისი თანხა ჩაირიცხება/აისახება „გამსხვისებლის“, ამ ხელშეკრულებაში მითითებულ საბანკო ანგარიშზე.

2.6. თუ გადახდის დღე ემთხვევა საქართველოს კანონმდებლობით დადგენილ უქმე (არასამუშაო) დღეს, მაშინ გადახდა უნდა განხორციელდეს უქმე (არასამუშაო) დღის მომდევნო პირველივე სამუშაო დღეს.

**მუხლი 3**

**ვალდებულების შესრულების გარანტია**

3.1. მხარეები თანხმდებიან, რომ წინამდებრე ხელშეკრულებით განსაზღვრული ფინანსური/გადახდის პირობების შესრულების უზრუნველსაყოფად/საგარანტიოდ და წინამდებარე ხელშეკრულების ხელმოწერიდან არაუგვიანეს 30 (ოცდაათი) დღის ვადაში, „შემძენი“ წარმოადგენს და გადასცემს „გამსხვისებელს“, ამ უკანასკნელისათვის მისაღებ უპირობო და გამოუხმობად შესრულების საბანკო გარანტიის დედანს „ნასყიდობის საფასურის“ 55%-ზე (ორმოცდა თხუთმეტი პროცენტი), რაც თანხობრივად შეადგენს 42 185 000 (ორმოცდაორი მილიონ ასოთხმოცდახუთი ათასი ლარი) ლარს და რომლის მოქმედების ვადა 60 (სამოცი) დღით უნდა აღემატებოდეს წინამდებარე ხელშეკრულებით განსაზღვრული გადახდის გრაფიკით გათვალისწინებული ბოლო გადახდის თარიღს (შემდგომ ტექსტში წოდებული, როგორც **„საბანკო გარანტია“**).

3.2. მხარეები თანხმდებიან, რომ „შემძენის“ მიერ, „ნასყიდობის საფასურის“ ანგარიშში, მუხლი 2.3.2.-ით განსაზღვრული რომელიმე გადახდის ვალდებულების შეუსრულებლობის, არაჯეროვანი შესრულების ან დათქმულ ვადაში შეუსრულებლობის შემთხვევაში „გამსხვისებელი“ უფლებამოსილია, ყოველგვარი დამატებითი პირობის შესრულების გარეშე, დაიკმაყოფილოს თავისი მოთხოვნა „საბანკო გარანტიის“ მთლიანად ან ნაწილობრივ განაღდებით.

3.3. მხარეები თანხმდებიან, რომ მუხლ 2.3.2.-ით გათვალისწინებული პირობების „შემძენის“ მიერ შესრულების პროპორციულად, შემცირდება „საბანკო გარანტიის“ თანხობრივი ოდენობაც, რა მიზნითაც და 2.3.2. მუხლით განსაზღვრული თანხების ყოველი გადახდის შესრულების შემდგომ, „შემძენმა“ უნდა წარმოადგინოს და გადასცეს „გამსხვისებელს“, ამ უკანასკნელისათვის მისაღები უპირობო და გამოუხმობადი შესრულების ახალი საბანკო გარანტიის დედანი (შედგომ ტექსტში წოდებული, როგორც **„ახალი საბანკო გარანტია“**), 2.3.2. მუხლით განსაზღვრული, გადასახდელად დარჩენილი თანხის მთლიან ოდენობაზე. ამასთანავე, ყოველი „ახალი საბანკო გარანტიის“ მოქმედების ვადა 60 (სამოცი) დღით უნდა აღემატებოდეს წინამდებარე ხელშეკრულების 2.3.2. მუხლით განსაზღვრული გადახდის გრაფიკით გათვალისწინებულ ბოლო გადახდის თარიღს.

3.4. მხარეები ასევე თანხმდებიან, რომ მუხლი 3.3.-იდან გამომდინარე, „შემძენის“ მიერ, „გამსხვისებლისათვის“ ყოველ ჯერზე „ახალი საბანკო გარანტიის“ დედნის გადაცემამდე, ძალაშია წინა („გამსხვისებლის“ ხელთ არსებული) შესაბამისი საბანკო გარანტია.

**მუხი 4**

**საკუთრება და ხარჯები**

4.1. „მხარეები“ თანხმდებიან, რომ „ნასყიდობის საგანზე“ საკუთრების უფლება „შემძენზე“ გადავა მხოლოდ მას შემდეგ, რაც „შემძენი“ სრულად/მთლიანად გადაუხდის „გამსხვისებელს“ „ნასყიდობის საფასურის“ მუხლი 2.3.1-ით განსაზღვრულ თანხას და წარუდგენს/გადასცემს „გამსხვისებელს“ მუხლ 3.1.-ში მითითებული „საბანკო გარანტიის“ დედანს, რომლის შემდგომაც, „გამსხვისებელი“ წერილობით მიმართავს სსიპ საჯარო რეესტრის ეროვნულ სააგენტოს „ნასყიდობის საგნის“ „შემძენის“ საკუთრებად რეგისტრაციის შესახებ. ამგვარი მიმართვა უნდა გაკეთდეს „ნასყიდობის საფასურის“ 2.3.1-ით განსაზღვრულ თანხის მთლიანად გადახდის, 3.1.-ში მითითებულ „საბანკო გარანტიის“ დედნის „გამსხვისებლისათვის“ გადაცემისა და მხარეთა შორის, „ნასყიდობის საგნის“ შესახებ შესაბამისი მიღება-ჩაბარების აქტის ხელმოწერიდან არაუგვიანეს 5 (ხუთი) სამუშაო დღის ვადაში.

4.2. მხარეები ადასტურებენ, რომ „შემძენის“ მიერ წინამდებარე ხელშეკრულების პირობების სრულად და ჯეროვნად შესრულების შემდგომ და ამავე ხელშეკრულების პირობების შესაბამისად, სსიპ საჯარო რეესტრის ეროვნულ სააგენტოში „ნასყიდობის საგანზე“ „შემძენის“ საკუთრების უფლების რეგისტრაციის მომენტიდან, „შემძენი“ სარგებლობს „უძრავ ნივთზე“ მესაკუთრის ყველა იმ უფლებით, რაც დადგენილია საქართველოს მოქმედი კანონმდებლობით, ამ ხელშეკრულებით განსაზღვრული პირობების დაცვით (მათ შორის 6.2. მუხლის პირობების დაცვით).

4.3. მხარეები თანხმდებიან, რომ წინამდებარე ხელშეკრულების დადებისა (მათ შორის ხელშეკრულებაზე, მის ნებისმიერ დანართზე, შესწორებაზე, ცვლილებასა თუ დამატებაზე/შეთანხმებაზე/ხელშეკრულებაზე მხარეთა უფლებამოსილი წარმომადგენლების ხელმოწერის სანოტარო წესით დამოწმება და სხვ.) და სსიპ საჯარო რეესტრის ეროვნული სააგენტოს შესაბამის სარეგისტრაციო სამსახურში რეგისტრაციის ხარჯებს (მათ შორის „ნასყიდობის საგნის“ „შემძენის“ საკუთრებაში რეგისტრაციის ხარჯების ჩათვლით და სხვ.) გაიღებს „შემძენი“.

**მუხლი 5**

**მესამე პირთა უფლებები „უძრავ ნივთზე“**

5.1. „გამსხვისებელი“ ადასტურებს, რომ „ნასყიდობის საგანი“ მთლიანად დატვირთულია იპოთეკით სს „თიბისი ბანკის“ (ს/ნ 204854595) სასარგებლოდ, თანახმად №1231232640456 იპოთეკის ხელშეკრულებისა (დამოწმების თარიღი 29.03.2019 წელი).

5.2. „გამსხვისებელი“ ადასტურებს, რომ „ნასყიდობის საგანში“ შემავალი ზოგიერთი შენობა-ნაგებობა და/ან მისი ნაწილი გაცემულია იჯარით, ხოლო მიწის ნაკვეთის ერთი ნაწილი დატვირთულია სერვიტუტით (იხ. დანართი №\_\_ -მოიჯარეთა ნუსხა, იჯარისა და სერვიტუტის ხელშეკრულებების ჩამონათვალი), აღნიშნული ფაქტის შესახებ ცნობილია „შემძენისათვის“ და ამ ფაქტის მიმართ მას პრეტენზია არ გააჩნია.

5.3. მხარეები თანხმდებიან, რომ „შემძენის“ მიერ: ა) „ნასყიდობის საგნის“ „ნასყიდობის საფასურის“ ანგარიშში მუხლი 2.3.1-ით განსაზღვრულ თანხის „გამსხვისებლისათვის“ მთლიანად გადახდის, ბ) მუხლ 3.1.-ში მითითებული „საბანკო გარანტიის“ „გამსხვისებლისათვის“ გადაცემისა და გ) მუხლ 4.1.-ში მითითებული მიღება-ჩაბარების აქტის მხარეთა მიერ ხელმოწერის შემდგომ, „გამსხვისებელი“ უზრუნველყოფს „ნასყიდობის საგანზე“ სს „თიბისი ბანკის“ იპოთეკის უფლების შეწყვეტას.

5.4. მხარეები ასევე თანხმდებიან, რომ „ნასყიდობის საგნის“ „შემძენის“ საკუთრებაში რეგისტრაციის შემდგომ, შემძენი, როგორც „ნასყიდობის საგნის“ ახალი მესაკუთრე, ჩაენაცვლება „გამსხვისებელს“ კონტრაგენტებთან არსებულ საიჯარო და სერვიტუტის ურთიერთობებში.

5.5. მხარეები თანხმდებიან, რომ „ნასყიდობის საგნის“ „შემძენის“ საკუთრებაში გადასვლის/რეგისტრაციის შემდგომ, „შემძენი“ უფლებამოსილია, მესამე პირთა მიმართ არსებული ვალდებულებების უზრუნველსაყოფად, იპოთეკით დატვირთოს „ნასყიდობის საგანი“. მხარეები ასევე თანხმდებიან, რომ წინამდებარე ხელშეკრულების მხარეთა მიერ ხელმოწერის შემდგომ, „ნასყიდობის საგნის“ „შემძენის“ საკუთრებაში რეგისტრაციამდე, „გამსხვისებელი“ არ დატვირთავს „ნასყიდობის საგანს“ ან მის რომელიმე ნაწილს მესამე პირთა სასარგებლოდ ახალი უფლებებით, გარდა იმ შემთხვევისა, თუ აღნიშნულის საჭიროება დადგება „შემძენის“ მიერ ხელშეკრულების 2.3.1 მუხლით გათვალისწიენბული თანხის გადახდის უზრუნველსაყოფად და მხოლოდ მაშინ, თუ „შემძენი“ სრულად, ჯეროვნად, კეთილსინდისიერად და დათქმულ ვადებში შეასრულებს ამ ხელშეკრულების 2.3.1. და 3.1. მუხლებით განსაზღვრულ პირობებს.

5.6. მხარეები თანხმდებიან, რომ იმ შემთხვევაში, თუ „შემძენმა“ ისარგებლა მუხლი 5.5.-ით განსაზღვრული უფლებით და ამ ხელშეკრულების მოქმედების მანძილზე წარმოიშვა საფრთხე იმისა, რომ „ნასყიდობის საგანი“ გამოყენებულ იქნეს „შემძენის“ მიმართ, მესამე პირთა მოთხოვნების დასაკმაყოფილებლად, მაშინ „გამსხვისებელი“ უფლებამოსილია, რაიმე დამატებითი პირობის შესრულების გარეშე, დაიკმაყოფილოს ამ ხელშკრულებით განსაზღრული თავისი მოთხოვნები „საბანკო გარანტიის“/„ახალი საბანკო გარანტიის“ მთლიანად განაღდებით.

**მუხლი 6**

**„ნასყიდობის საგანის“გამოთავისუფლება „გამსხვისებლის“ მიერ**

6.1. ვინაიდან ქ. თბილისში, ანნა პოლიტკოვსკაიას ქუჩა №31-ში, მიმდინარეობს „გამსხვისებლის“ სრულფასოვანი საქმიანობისათვის აუცილებელი ახალი შენობა-ნაგებობების მშენებლობა, სადაც „გამსხვისებელმა“ უნდა გააგრძელოს თავისი საქმიანობა, მხარეები თანხმდებიან, რომ „გამსხვისებელი“ მთლიანად გამოათავისუფლებს „ნასყიდობის საგანს“ 2024 წლის 31 დეკემბრისათვის, გარდა იმ შემთხვევისა, როდესაც გადასვლა შეუძლებელია ზემოაღნიშნული ახალი შენობა-ნაგებობის დაუსრულებლობის გამო, მშენებელი კომპანიის მიერ ნაკისრი ვალდებულებების შეუსრულებლობის/არა ჯეროვანი შესრულების შედეგად ან ფორს მაჟორული გარემოებების გამო. ასეთ შემთხვევაში „ნასყიდობის საგნის“ გამოთავისუფლების ვადა გადაიწევს:

6.1.1. ზემოთ აღნიშნულ მისამართზე, მშენებელი კომპანიის მიერ, ნაკისრი ვალდებულებების შეუსრულებლო551135566ბის/არა ჯეროვანი შესრულების შემთხვევაში - არანაკლებ 3 (სამი) თვით, ხოლო

6.1.2. ფორს მაჟორული გარემოებების არსებობის შემთხვევაში - ამგვარი გარემოებებისა და მისი შედეგების აღმოფხვრამდე.

6.2. ამასთანავე მხარეები თანხმდებიან, რომ „ნასყიდობის საგნის“ „შემძენის“ საკუთრებაში გადასვლის/რეგისტრაციის მომენტიდან, „გამსხვისებლის“ მიერ, „ნასყიდობის საგნის“ გამოთავისუფლებამდე მთელი პერიოდის მანძილზე, „გამსხვისებელი“ ინარჩუნებს „ნასყიდობის საგნის“ და მისი ინფრასტრუქტურის უსასყიდლოდ და დაუბრკოლებლად ფლობისა და სარგებლობის უფლებას. „გამსხვისებლის“ აღნიშნული უფლება დარეგისტრირდება საჯარო რეესტრში, წინამდებარე ხელშეკრულებით განსაზღვრულ „ნასყიდობის საგანზე“ „შემძენის“ საკუთრების უფლების რეგისტრაციასთან ერთად.

**მუხლი 7**

**ხელშეწყობა მშენებლობის ნებართვის მიღებაში**

7.1. მხარეები თანხმდებიან, რომ „გამსხვისებელი“, თავისი კომპეტენციის ფარგლებში, ხელს შეუწყობს „შემძენს“ „ნასყიდობის საგნის“ ტერიტორიაზე სამშენებლო სამუშაოების წარმოებისათვის აუცილებელი მშენებლობის ნებართვის მიღებაში, რისთვისაც მოთხოვნისამებრ გადასცემს „შემძენს“ მის („გამსხვისებლის“) ხელთ არსებულ შესაბამის დოკუმენტაციას და გასცემს აუცილებელ, სათანადო თანხმობას „შემძენის“ მიერ მოთხოვნის წარდგენიდან 10 (ათი) კალენდარული დღის ვადაში.

7.2. ამასთანავე მხარეები თანხმდებიან, რომ „ნასყიდობის საგნის“ „შემძენის“ საკუთრებაში გადასვლის/რეგისტრაციის მომენტიდან „გამსხვისებლის“ მიერ „ნასყიდობის საგნის“ გამოთავისუფლებამდე, „შემძენი“ არ განახორციელებს „ნასყიდობის საგნის“ ტერიტორიაზე რაიმე სახის სამშენებლო/დემონტაჟის სამუშაოებს.

**მუხლი 8**

**ხელშეკრულების მოქმედების ვადა და მისი შეწყვეტის პირობები**

8.1. წინამდებარე ხელშეკრულება ძალაში შედის მხარეთა მიერ, მისი ხელმოწერისა და მხარეთა უფლებამოსილი წარმომადგენლების მიერ, ხელშეკრულებაზე შესრულებული ხელმოწერების სანოტარო წესით დამოწმებისთანავე და მოქმედებს მასში მოცემული პირობების მხარეთა მიერ სრულად და ჯეროვნად შესრულებამდე, თუ ხელშეკრულება არ შეწყდა ამავე ხელშეკრულებით განსაზღვრული პირობების შესაბამისად.

8.2. წინამდებარე ხელშეკრულების შეწყვეტის წინაპირობაა „შემძენის“ მიერ 2.3.1. და/ან 3.1. მუხლებით განსაზღვრული ვალდებულებების შეუსრულებლობა ან/და არაჯეროვანი შესრულება, ასევე საქართველოს მოქმედი კანონმდებლობით განსაზღვრულ სხვა შემთხვევები.

8.3. წინამდებარე ხელშეკრულების 8.2. მუხლით განსაზღვრული, ხელშეკრულების შეწყვეტის წინაპირობის დადგომისას, „გამსხვისებელი“ უგზავნის წერილობით შეტყობინებას „შემძენს“ და განუსაზღვრავს გონივრულ ვადას დარღვევის აღმოსაფხვრელად.

8.4. მუხლი 8.3.-ით განსაზღვრული, დარღვევის აღმოფხვრის ვადის უშედეგოდ გასვლის შემთხვევაში, „გამსხვისებელი“ უფლებამოსილია დაუყოვნებლივ და „შემსყიდველისათვის“ რაიმე კომპენსაციის, ზიანის ანაზღაურებისა თუ სხვა გადასახდელის გადახდის გარეშე, ცალმხრივად შეწყვიტოს წინამდებარე ხელშეკრულება, რის შესახებაც უგზავნის წერილობით შეტყობინებას „შემძენს“, რომლითაც აცნობებს ხელშეკრულების შეწყვეტის შესახებ.

8.5. გარდა მუხლ 8.4.-ში მითითებულისა, მხარეებს შეუძლიათ მიაღწიონ ნებისმიერ სხვაგვარ შეთანხმებას.

**მუხლი 9**

**მხარეთა წარმომადგენლობა და გარანტიები**

9.1. „გამსხვისებლის“ წარმომადგენლობა და გარანტიები:

9.1.1 ამ ხელშეკრულების თანახმად ნაკისრი ვალდებულებების შესასრულებლად „გამსხვისებელი“ იძლევა გარანტიას, რომ იგი წარმოადგენს საქართველოს კანონმდებლობის შესაბამისად შექმნილ საჯარო სამართლის იურიდიულ პირს, რომელიც წარმართავს თავის საქმიანობას საქართველოს კანონმდებლობის მოთხოვნათა სრული დაცვით.

9.1.2. „გამსხვისებელი“ აღჭურვილია სათანადო უფლებამოსილებით ხელშეკრულების და ამ გარიგებასთან დაკავშირებული ყველა სახის აუცილებელი დოკუმენტის ხელმოსაწერად, რომლის მიზნით იგი მოქმედებს სრულ შესაბამისობაში საქართველოს მოქმედ კანონმდებლობასთან.

9.1.3 „გამსხვისებელი“ ადასტურებს, რომ წინამდებარე ხელშეკრულების ხელმოწერის მომენტისათვის მას არა აქვს დადებული რაიმე ხელშეკრულება, შეთანხმება და არა აქვს ნაკისრი წერილობით თუ ზეპირი სახით, რაიმე ვალდებულება, რაც შეაფერხებს, შეაჩერებს ან შეუძლებელს გახდის მხარეთა მიერ ამ ხელშეკრულებაში მოცემული პირობების შესრულებას.

9.1.4. „გამსხვისებელი“ ადასტურებს, რომ წინამდებარე ხელშეკრულების ხელმოწერის შემდგომაც იგი არ დადებს რაიმე ხელშეკრულებას, შეთანხმებას ან არ იკისრებს წერილობით თუ ზეპირი სახით რაიმე ვალდებულებას, რაც შეაფერხებს, შეაჩერებს ან შეუძლებელს გახდის მხარეთა მიერ ამ ხელშეკრულებაში მოცემული პირობების შესრულებას.

9.1.5. „გამსხვისებელი“ ადასტურებს და იძლევა გარანტიას, რომ „აუქციონი“ და მისი შედეგი კანონიერია და იგი არ ეწინააღმდეგება საქართველოს მოქმედ კანონმდებლობას.

9.1.6. „გამსხვისებელი“ იძლევა გარანტიას და ადასტურებს, რომ მხარეთა მიერ წინამდებარე ხელშეკრულების ხელმოწერის მომენტისათვის „ნასყიდობის საგანი“ წარმოადგენს „გამსხვისებლის“ კანონიერ და ერთპიროვნულ საკუთრებას, რაც დასტურდება 2021 წლის 06 სექტემბრის ამონაწერით საჯარო რეესტრიდან (განცხადების რეგისტრაციის ნომერი: 882021644669, რეგისტრაციის თარიღი: 02.08.2021 წელი). ამასთანავე, იგი არ არის დატვირთული მესამე პირთა უფლებებით, გარდა იმ უფლებებისა, რაც მითითებულია ხელშეკრულების 5.1. და 5.2. მუხლებში.

9.1.7. „გამსხვისებელი“ იძლევა გარანტიას და ადასტურებს, რომ წერილობითი მოთხოვნის შემთხვევაში, სრულად გადასცემს „შემძენს“ „ნასყიდობის საგანთან“ დაკავშირებულ და მის ხელთ არსებულ ყველა დოკუმენტის დედნებს.

9.1.8. „გამსხვისებელი“ იძლევა გარანტიას და ადასტურებს, რომ მას აქვს სრული უფლებამოსილება აღასრულოს ამ ხელშეკრულებით ნაკისრი ვალდებულებები და განახორციელოს ყველა აუცილებელი მოქმედება, რაც სამართლებრივად აუცილებელია მის მიერ ნაკისრი ვალდებულებების აღსრულების, გადაცემის ან განხორციელებისათვის.

9.1.9. წინამდებარე ხელშეკრულების ხელმოწერით „გამსხვისებელი“ იძლევა გარანტიას და ადასტურებს, რომ მის მიერ შესრულებულია ან/და დაკმაყოფილებულია ყველა ის მოთხოვნა, აგრეთვე მიღებული ყველა სახის ნებართვა თუ თანხმობა, რაც საქართველოს მოქმედი კანონმდებლობით აუცილებელია და უკავშირდება მის („გამსხვისებლის“) მიერ წინამდებარე ხელშეკრულების პირობების სრულად შესრულებას და მას აქვს სრული უფლება და შესაძლებლობა ხელი მოაწეროს წინამდებარე ხელშეკრულებას.

9.1.10. „გამსხვისებელი“ იძლევა გარანტიას და ადასტურებს, რომ ამ ხელშეკრულების ხელმოწერის მომენტისათვის მის მიერ გაკეთებული ყველა განაცხადი თუ განცხადება სწორია და შეესაბამება სინამდვილეს, ისევე, როგორც მან მიაწოდა „შემძენს“ „ნასყიდობის საგანთან“ დაკავშირებული ამომწურავი და ზუსტი ინფორმაცია.

9.1.11. „გამსხვისებელი“ იძლევა გარანტიას და ადასტურებს, რომ ხელმოწერილი ხელშეკრულება წარმოადგენს მისთვის ქმედითი იურიდიული ძალისა და შესასრულებლად უპირობოდ მავალებელ სამართლებრივ დოკუმენტს.

9.1.12. „გამსხვისებელი“ იძლევა გარანტიას და ადასტურებს, რომ ხელშეკრულების ხელმოწერის მომენტისათვის არსებული მისი წარმომადგენლობა და გარანტიები ცალსახად და უპირობოდ ვრცელდება ხელშეკრულების ხელმოწერის შემდგომ პერიოდზე.

9.1.13. „გამსხვისებელი“ იძლევა გარანტიას და ადასტურებს, რომ იგი სრულად, ჯეროვნად, კეთილსინდისიერადდა დათქმულ ვადებში შეასრულებს წინამდებარე ხელშეკრულების უკლებლივ ყველა პირობას.

9.2. „შემძენის“ წარმომადგენლობა და გარანტიები:

9.2.1. ამ ხელშეკრულების თანახმად ნაკისრი ვალდებულებების შესასრულებლად „შემძენი“ იძლევა გარანტიას და ადასტურებს, რომ იგი წარმოადგენს საქართველოს მოქმედი კანონმდებლობის თანახმად შექმნილ კერძო სამართლის იურიდიულ პირს, რომელიც წარმართავს თავის საქმიანობას საქართველოს შესაბამისი კანონმდებლობის მოთხოვნების შესაბამისად.

9.2.2. „შემძენი“ იძლევა გარანტიას და ადასტურებს, რომ მისი წარმომადგენელი ფიზიკური პირი აღჭურვილია სათანადო უფლებამოსილებით ხელშეკრულების და ამ გარიგებასთან დაკავშირებული ყველა აუცილებელი დოკუმენტის ხელმოსაწერად, რომლის მიზნით იგი მოქმედებს სრულ შესაბამისობაში საქართველოს მოქმედ კანონმდებლობასთან.

9.2.3. „შემძენი“ იძლევა გარანტიას და ადასტურებს, რომ წინამდებარე ხელშეკრულების ხელმოწერის მომენტისათვის მას არა აქვს დადებული რაიმე ხელშეკრულება, შეთანხმება ან არა აქვს ნაკისრი წერილობით თუ ზეპირი სახით რაიმე ვალდებულება, რაც შეაფერხებს, შეაჩერებს ან შეუძლებელს გახდის მხარეთა მიერ ამ ხელშეკრულებაში მოცემული პირობების შესრულებას.

9.2.4. „შემძენი“ იძლევა გარანტიას და ადასტურებს, რომ წინამდებარე ხელშეკრულების ხელმოწერის შემდგომაც იგი არ დადებს რაიმე ისეთ ხელშეკრულებას, შეთანხმებას, გარიგებას ან არ იკისრებს წერილობით თუ ზეპირი სახით რაიმე ისეთ ვალდებულებას, რაც შეაფერხებს, შეაჩერებს ან შეუძლებელს გახდის მხარეთა მიერ ამ ხელშეკრულებაში მოცემული პირობების შესრულებას.

9.2.5. წინამდებარე ხელშეკრულების ხელმოწერით „შემძენი“ იძლევა გარანტიას და ადასტურებს, რომ მის მიერ შესრულებულია ან/და დაკმაყოფილებულია ყველა ის მოთხოვნა, აგრეთვე მიღებული ყველა სახის ნებართვა თუ თანხმობა, რაც აუცილებელია და უკავშირდება მის („შემძენის“) მიერ წინამდებარე ხელშეკრულების პირობების შესრულებას.

9.2.6. „შემძენი“ იძლევა გარანტიას და ადასტურებს, რომ ხელმოწერილი ხელშეკრულება წარმოადგენს მისთვის ქმედითი იურიდიული ძალისა და შესასრულებლად უპირობოდ მავალებელ სამართლებრივ დოკუმენტს.

9.2.7. „შემძენი“ იძლევა გარანტიას და ადასტურებს, რომ ხელშეკრულების ხელმოწერის მომენტისათვის არსებული მისი („შემძენის“) წარმომადგენლობა და გარანტიები ცალსახად და უპირობოდ ვრცელდება ხელშეკრულების ხელმოწერის შემდგომ პერიოდზე.

9.2.8. „შემძენი“ იძლევა გარანტიას და ადასტურებს, რომ იგი სრულად, ჯეროვნად, კეთილსინდისიერადდა დათქმულ ვადებში შეასრულებს წინამდებრე ხელშკრულების უკლებლივ ყველა პირობას.

**მუხლი 10**

**მხარეთა პასუხისმგებლობა, სანქციები, კომპენსაცია**

10.1. მხარეთა პასუხისმგებლობა განისაზღვრება წინამდებარე ხელშეკრულებისა და საქართველოს მოქმედი კანონმდებლობის შესაბამისად.

10.2. „გამსხვისებლის“ მიერ ამ ხელშეკრულების რომელიმე პირობის, მათ შორის წარმომადგელობისა და გარანტიების შეუსრულებლობის ან არაჯეროვნად, არასრულად და არაკეთილსინდისიერად შესრულების შემთხვევაში ან/და შესრულების, გაჭიანურების, შეფერხების თუ შეჩერების შემთხვევაში, „გამსხვისებელი“ სრულად აუნაზღაურებს „შემძენს“ ამგვარი ქმედებით მიყენებულ ზიანს.

10.3. იმ შემთხვევაში, თუ წინამდებარე ხელშეკრულების დადების შემდგომ „შემძენი“ არ შეასრულებს ან არაჯეროვნად შეასრულებს მუხლ 2.3.1-სა და/ან 3.1.-ში მითითებულ ვალდებულებებს და მიუხედავად „გამსხვისებლის“ მიერ გაფრთხილებისა, არ აღმოფხვრის ან არაჯეროვნად აღმოფხვრის დარღვევას განსაზღვრულ ვადაში, „გამსხვისებელი“ უფლებამოსილია იმოქმედოს 8.4. მუხლის შესაბამისად და ასევე, პირგასამტეხლოს სახით დაუკავოს (აღარ დაუბრუნოს) „შემძენს“ „აუქციონში“ მონაწილეობისათვის გადახდილი თანხა. მხარეები ასევე თანხმდებიან, რომ პირგასამტეხლოს დაკისრება არ ათავისუფლებს „შემძენს“ ვალდებულებისაგან სრულად აუნაზღაუროს „გამსხვისებელს“ ამგვარი ქმედებით მიყენებული ზიანი.

10.4. იმ შემთხვევაში, თუ რაიმე მიზეზის გამო „შემძენი“ ვეღარ ასრულებს ან არაჯეროვნად ასრულებს წინამდებარე ხელშეკრულების 2.3.2. მუხლით განსაზღვრულ გადახდის ვალდებულებებს, მაშინ „გამსხვისებელი“ უფლებამოსილია განუსაზღვროს „შემძენს“ დამატებითი ვადა ვალდებულების შესასრულებლად და დააკისროს პირგასამტეხლო გადაუხდელი თანხის 0,1%-ის ოდენობით ყოველ ვადაგადაცილებულ დღეზე. ამასთანავე, თუ დამატებით განსაზღვრულ ვადაში „შემსყიდველმა“ ვერ უზრუნველყო ვალდებულების შესრულება, მაშინ „გამსხვისებელი“ უფლებამოსილია ყოველგვარი დამატებითი პირობისა თუ მოთხოვნის შესრულების გარეშე, მთლიანად დაიკმაყოფილოს თავისი ფინანსური მოთხოვნები „საბანკო გარანტიის“/„ახალი საბანკო გარანტიის“ სრულად განაღდების ხარჯზე (ანუ სრულად აინაზღაუროს/მიიღოს „ნასყიდობის საფასურის“ გადაუხდელი ნაწილი საბანკო გარანტიის თანხიდან). მხარეები ასევე თანხმდებიან, რომ პირგასამტეხლოს გადახდა და/ანა საბანკო გარანტიის განაღდება არ ათავისუფლებს „შემძენს“ ვალდებულებისაგან სრულად აუნაზღაუროს „გამსხვისებელს“ ამგვარი ქმედებით მიყენებული ზიანი.

10.5. მხარეები ასევე თანხმდებიან, რომ „შემძენის“ მიერ მუხლ 7.2.-ში მითითებული პირობის შეუსრულებლობის ან არაჯეროვანი შესრულების შემთხვევაში, „გამსხვისებელი“ უფლებამოსილია ყოველგვარი დამატებითი პირობისა თუ მოთხოვნის შესრულების გარეშე, მთლიანად დაიკმაყოფილოს თავისი ფინანსური მოთხოვნები „საბანკო გარანტიის“/„ახალი საბანკო გარანტიის“ სრულად განაღდების ხარჯზე (ანუ სრულად აინაზღაუროს/მიიღოს „ნასყიდობის საფასურის“ გადაუხდელი ნაწილი საბანკო გარანტიის თანხიდან), ხოლო „შემძენი“, დამატებით ვალდებულია სრულად აუნაზღაუროს „გამსხვისებელს“ ამგვარი შეუსრულებლობით მიყენებული ზიანი.

10.6. მხარეები თანხმდებიან, რომ ზიანის ანაზღაურების მიზნებისათვის, კომპენსაცია, რომელიც უნდა მიეცეს დაზარალებულ მხარეს, უნდა შეფასდეს რეალური საბაზრო ღირებულების მიხედვით უშუალოდ იმ მომენტისათვის, როდესაც ადგილი ჰქონდა ამგვარი ზიანის მიყენებას.

10.7. კომპენსაცია, ზიანის ანაზღაურების სახით, გადახდილ უნდა იქნეს სწრაფად, ადეკვატურად, ეფექტურად და უპირობოდ უნდა მოიცავდეს იმ ზარალს, რაც მხარემ განიცადა ზიანის მიყენების მომენტიდან მოყოლებული საკონპენსაციო თანხის გადახდამდე.

10.8. მხარეები თავისუფლდებიან პასუხისმგებლობისაგან ამ ხელშეკრულების პირობების შეუსრულებლობის, არაჯეროვნად/არასრულად შესარულებისათვის ან/და შესრულების გაჭიანურებისათვის, თუ აღნიშნული გამოწვეულია ფორს მაჟორული გარემოებებით.

**მუხლი11**

**ფორს მაჟორი**

11.1. იმ შემთხვევაში, თუ მთლიანად ხელშეკრულების ან რომელიმე სახელშეკრულებო ვალდებულების შესრულება შეზღუდულია, შეფერხებულია ან შეუძლებელი გახდა ისეთ გარემოებათა გამო, რომელზეც ხელშეკრულების მხარის კონტროლი არ ვრცელდება (მათ შორის და არა მარტო: ხანძარი, აფეთქება, ეპიდემია, გრიგალი, ქარიშხალი, მეწყერი, წყალდიდობა ან ნებისმიერი სხვა მსგავსი სახის ბუნებრივი მოვლენა; ომი (განურჩევლად იმისა არის თუ არა ის გამოცხადებული), რევოლუცია, სახელმწიფო თუ სამხედრო გადატრიალება, სამოქალაქო არეულობა, შეზღუდვები ექსპორტზე თუ იმპორტზე, საზღვაო ნავსადგურების, აეროპორტების, ვაგზლების ან/და სარკინიგზო გზებისა და ხაზების, ტერმინალების დახურვა, საზღვაო ან/და სახმელეთო გზების დაკეტვა, ენერგოკრიზისი, ბლოკადა ან ემბარგო ან სხვა მსგავსი სახის მოვლენა, რასაც შესაძლებელია შედეგად მოჰყვეს მხარეთა საქმიანობის დროებით შეჩერება (შეფერხება), კანონში ან კანონქვემდებარე აქტში ცვლილების შეტანა, საკანონმდებლო ან აღმასრულებელი ხელისუფლების მოთხოვნა ან პირობა; ხელისუფლების ან პოლიტიკურ ძალთა ნებისმიერ მოქმედებას, ან უმოქმედობას, ან ქმედებათა სერია, რაც უშუალოდ ან პირდაპირ მიმართულია პოლიტიკური მიზნის მისაღწევად და არ შემოიფარგლება მხოლოდ გამოცხადებული ან გამოუცხადებელი საომარი მოქმედებებით, ეროვნული თუ საერთაშორისო საჯარისო ფორმირებების ქმედებებით, სამოქალაქო ომით, რევოლუციით, აჯანყებით, სამოქალაქო არეულობით, ტერორიზმით, საბოტაჟით და მსგავსი მოქმედებებით და რაც იწვევს: ა) მხარეთა უძრავ-მოძრავი ქონების დაზიანებას ან/და განადგურებას, ან მისი ინტელექტუალური უფლებების შეზღუდვას, ბ) მხარეთა საქმიანობის პირდაპირ ან არაპირდაპირ ხანგრძლივი დროით შეწყვეტას ან შეფერხებას, გ) ნებისმიერ ქმედებას, რომელიც თანახმად საერთაშორისო სამართლის პრინციპებისა ხასიათდება, როგორც პოლიტიკური არეულობა; გაფიცვა, პიკეტირება, ბოიკოტი ან სხვა მსგავსი სახის მოვლენა, ან ნებისმიერი ისეთი გარემოება, რაც მოქმედი კანონმდებლობისა და სახელშეკრულებო სამართლის დამკვიდრებული პრინციპების თანახმად შეიძლება ჩაითვალოს ფორს მაჟორული ხასიათის მქონედ), მაშინ ასეთი მხარე განთავისუფლდება წინამდებარე ხელშეკრულებითა და საქართველოს მოქმედი კანონმდებლობი განსაზღვრული პასუხისმგებლობისაგან ფორს მაჟორული გარემოების მოქმედების მთელი დროის მანძილზე. ამასთანავე, ასეთი მხარე დაუყოვნებლივ აცნობებს მეორეს ფორს მაჟორული გარემოების დადგომის შესახებ და ყოველგვარ ძალისხმევას მიმართავს მსგავსი გარემოების თავიდან ასაცილებლად, მისი ხანგრძლივობის ან შედეგის მინიმუმამდე დაყვანას და ფორს მაჟორული გარემოების მოქმედების შეწყვეტისთანავე დაუყოვნებლივ განაახლებს მასზე ხელშეკრულებით ნაკისრი ვალდებულებების შესრულებას.

11.2. ფორს მაჟორული გარემოებების დადგომა და შეწყვეტა უნდა დასტურდებოდეს სათანადო წესით.

11.3. მხარეებს უფლება აქვთ დააყენონ ხელშეკრულების მოქმედების შეწყვეტის საკითხი ფორს მაჟორული გარემოებების 3 (სამ) თვეზე მეტი დროით მოქმედების შემთხვევაში და დააყენონ ორმხრივი რესტიტუციის საკითხი. აგრეთვე უფლება აქვთ მიაღწიონ მათთვის მისაღებ ნებისმიერი სხვა სახის შეთანხმებას.

**მუხლი 12**

**სხვადასხვა**

12.1.განმარტების წესები

ამ ხელშეკრულებაში:

12.1.1. მუხლების სათაურები მხოლოდ ხელს უწყობენ სახელშეკრულებო დებულებათა განმარტებას და მათ გადამწყვეტი მნიშვნელობა მთლიანობაში ხელშეკრულების განმარტების დროს არ ენიჭებათ.

12.1.2. ხელშეკრულებაში ნახსენები დანართები, ხელშეკრულებაში ცვლილებები თუ დამატებები, წარმოადგენს ხელშეკრულების განუყოფელ ნაწილს და მათი განმარტება წარმოებს მხოლოდ ხელშეკრულებასთან ერთობლიობაში.

12.1.3. ხელშეკრულებაში მოცემული ვადის გამოანგარიშება წარმოებს ადგილობრივი (საქართველოს) დროის მიხედვით.

12.1.4. არცერთი სახელშეკრულებო დებულება, ისევე როგორც ამ დებულებათა შესაძლო ორაზროვნება, არ უნდა განიმარტოს, როგორც მხარეთა უფლებების შეზღუდვისაკენ ან მათი შეკვეცისაკენ მიმართული.

12.1.5. მათზე დაკისრებული ვალდებულებების შესრულებისას, იგულისხმება, რომ თითოეული მხარე მოქმედებს კეთილსინდისიერი კომერსანტის ძალისხმევით.

12.1.6. მხარეები ადასტურებენ, რომ ამ ხელშეკრულების ხელმოწერისას ისინი მოქმედებდნენ გონივრული განსჯის შედეგად, წინასწარ გაეცნენ ხელშეკრულების დებულებებს, მათ სრულად ესმით ამ დებულებათა შინაარსი და ისინი სათანადოდ შეისწავლეს მხარეთა იურიდიულმა მრჩევლებმა.

12.2. ცვლილებები, შესწორებები და დამატებები:

12.2.1. ხელშეკრულებაში ნებისმიერი ცვლილება, შესწორება და დამატება იურიდულ ძალას იძენს მხოლოდ მხარეთა მიერ მისი წერილობითი ფორმით დადებისა და მხარეთა უფლებამოსილი წარმომადგენლების მიერ, მათზე შესრულებული ხელმოწერის სანოტარო წესით დამოწმებისა და სსიპ საჯარო რეესტრის ეროვნულ სააგენტოში რეგისტრაციის შემთხვევაში.

12.3. დელეგირება:

12.3.1. „გამსხვისებლის“ თანხმობით და „შემძენის“ მიერ მესამე პირებზე ხელშეკრულებიდან გამომდინარე უფლებების დელეგირების შემთხვევაში, უფლებამონაცვლე საკუთარ თავზე სრულად იღებს ამავე ხელშეკრულებიდან გამომდინარე ყველა ვალდებულებას.

12.4. უფლებაზე უარის თქმა:

12.4.1. მხარის მიერ ხელშეკრულებიდან გამომდინარე უფლებაზე უარის თქმა ავტომატურად არ ნიშნავს ხელშეკრულებიდან გამომდინარე სხვა უფლებებზე უარის თქმას.

12.4.2. მხარის მიერ უფლებაზე უარის თქმის ყოველი შემთხვევა უნდა დამოწმდეს წერილობითი ფორმით.

12.5. მხარეთა ურთიერთობა:

12.5.1. ხელშეკრულებიდან გამომდინარე მხარეთა ურთიერთობა არ ნიშნავს მხარეთა შორის რაიმე სახის ასოციაციის, კავშირის ან/და გაერთიანების შექმნას და მესამე პირებთან ურთიერთობებში არცერთ მხარეს არა აქვს უფლება იმოქმედოს მეორე მხარის სახელით.

12.6. ხელშეკრულების ერთიანობა:

12.6.1. წინამდებარე ხელშეკრულები სყველა დებულება შეიძლება აღსრულდეს ერთდროულად ან, მხარეთა წინასწარი შეთანხმებით, მისი ცალკეული ნაწილების მიხედვით დროის განსხვავებულ მონაკვეთებში. ამასთანავე, ხელშეკრულების ცალკეული ნაწილების აღსრულების შემთხვევაში, ყოველი ასეთი ნაწილი წარმოადგენს ერთიანი ხელშეკრულების განუყოფელ ნაწილს.

12.6.2. ხელშეკრულების რომელიმე დებულების იურიდიული ძალის არმქონედ აღიარება ზემოქმედებას არ ახდენს ხელშეკრულების დანარჩენ დებულებათა ქმედითობაზე, თუ ამით ხელშეკრულების მიზანი მაინც მიიღწევა.

12.7. ხელშეკრულების ენა:

12.7.1. წინამდებარე ხელშეკრულება შესრულებულია ქართულ ენაზე.

12.8. შეტყობინებები:

12.8.1. წინამდებარე ხელშეკრულების აღსრულებისათვის ყველა აუცილებელი შეტყობინება მხარეებს მიეწოდებათ წერილობითი ფორმით:

ა) პირადად,

ბ) ელ.ფოსტით,

გ) საქართველოს ან საერთაშორისო ფოსტით.

12.8.2. მხარეთა შორის კომუნიკაციისას, გამოიყენება შემდეგი საკონტაქტო რეკვიზიტები:

**„გამსხვისებლის“ შემთხვევაში:**

მისამართი: საქართველო, 0171 ქ. თბილისი, მერაბ კოსტავას ქუჩა № 68

ელ.ფოსტა: \_\_\_\_\_\_\_\_\_\_\_\_\_\_\_\_\_\_\_\_\_, ტელ.: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**„შემძენის“შემთხვევაში:**

მისამართი: საქართველო, \_\_\_\_\_\_\_\_ ქ. თბილისი, \_\_\_\_\_\_\_\_\_\_\_\_ ქუჩა № \_\_

ელ.ფოსტა: \_\_\_\_\_\_\_\_\_\_\_\_\_\_\_\_\_\_\_\_\_, ტელ.: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

12.8.3. მხარეები ვალდებულნი არიან დაუყოვნებლივ შეატყობინონ ერთმანეთს მუხლ 12.8..2.-ში მითითებული რომელიმე საკონტაქტო რეკვიზიტის ცვლილების შესახებ.

12.8.4. შეტყობინება პირადად გადაცემულად მიიჩნევა მისი ხელიდან ხელში გადაცემისა და შეტყობინების მეორე ასლზე მიმღების ხელმოწერის შემთხვევაში.

12.8.5. შეტყობინება ელექტრონული ფოსტით მიწოდებულად მიიჩნევა მისი მხარისათვის (ადრესატისათვის) გაგზავნის მომდევნო დღეს.

12.8.6. შეტყობინება/წერილი/დოკუმენტი/მასალა მხარეთათვის ფოსტით მიწოდებულად მიიჩნევა შესაბამისი კურიერის მიერ, მისი რომელიმე მხარისათვის (ადრესატისათვის) ოფიციალურად ჩაბარების მომენტიდან.

12.9. ურთიერთგაგება

12.9.1. ხელშეკრულება ეყრდნობა მხარეებს შორის არსებულ სრულ ურთიერთგაგებას და ვერანაირი წერილობითი თუ ზეპირი დაპირება, პირობა, თუ მოვალეობა, ვერ იმოქმედებს ხელშეკრულების საგნისა და მის დებულებათა ქმედითობაზე.

12.9.2. წინამდებარე ხელშეკრულება აუქმებს მხარეთა მიერ მანამდე მიღწეულ ყველა სხვა შეთანხმებასა თუ გარიგებას, რასაც მიმართება აქვს წინამდებარე ხელშეკრულებასთან, მის საგანთან და მის ცალკეულ დებულებებთან.

12.10. კონფიდენციალურობა

12.10.1. მხარეები, მათი სრულუფლებიანი წარმომადგენლები, დაქირავებული პერსონალი ვალდებულნი არიან, გარდა აღნიშნული გარიგებითა და საქართველოს მოქმედი კანონმდებლობით განპირობებული შემთხვევებისა, დაიცვან მათთვის განდობილი კონფიდენციალური ინფორმაცია და არ გაამჟღავნონ, ან არ გადასცენ იგი მესამე პირებს, მხარეებს შორის წინასწარ მიღწეული წერილობითი ურთიერთშეთანხმების გარეშე.

12.11. მარეგულირებელი სამართალი და დავათა გადაწყვეტა:

12.11.1. წინამდებარე ხელშეკრულება რეგულირდება და განიმარტება საქართველოს კანონმდებლობის შესაბამისად.

12.11.2. წინამდებარე ხელშეკრულების საფუძველზე და მასთან დაკავშირებით, მხარეთა შორის წამოჭრილი ნებისმიერი დავა, უნდა გადაწყდეს მოლაპარაკების გზით, ინიციატორი მხარის მიერ მეორე მხარისათვის წერილობითი პრეტენზიით მიმართვიდან 1 (ერთი) თვის ვადაში.

12.11.3. დავის მოლაპარაკებათა გზით მოგვარების შეუძლებლობის შემთხვევაში, სადაო საკითხი განსახილველად გადაეცემა თბილისის საქალაქო სასამართლოს.

**მუხლი13**

**სამართალმემკვიდრეობა და უფლებამონაცვლეობა**

მხარეები ადასტურებენ, რომ ხელშეკრულების დებულებები, ისევე როგორც ამ დებულებებიდან გამომდინარე მხარეთა უფლებები და ვალდებულებები, აგრეთვე მხარეთა წარმომადგენლობები და გარანტიები, კონფიდენციალურობის პირობები, სრულად და ცალსახად ვრცელდება მათ (მხარეთა) ნებისმიერ სამართალმემკვიდრესა ან/და უფლებამონაცვლეზე.

**მუხლი 14**

**დასკვნითი დებულებები**

14.1. წინამდებარე ხელშეკრულება შესრულებულია 4 (ოთხი) თანაბარი იურიდიული ძალის მქონე ეგზემპლარად.

14.2. წინამდებარე ხელშეკრულების მხარეებს გადაეცემათ ხელშეკრულების თითო ეგზემპარი, ხელშეკრულების ერთი ეგზემპლარი ინახება ნოტარიუსის \_\_\_\_\_\_\_\_\_\_\_\_\_\_\_\_\_\_\_\_\_ სანოტარო ბიუროს არქივში მისამართზე: ქ. თბილისი, \_\_\_\_\_\_\_\_\_\_\_ ქ. № \_\_, ტელეფონი: \_\_\_\_\_\_\_\_\_\_\_\_\_\_\_\_\_\_\_\_\_, ხოლო ერთი ეგზემპლარი წარედგინება სსიპ საჯარო რეესტრის ეროვნულ სააგენტოს სარეგისტრაციოდ.

14.3. ადასტურებენ რა ზემოაღნიშნულს, მხარეები ხელს აწერენ წინამდებარე ხელშეკრულებას 2022 წლის \_\_\_ \_\_\_\_\_\_\_\_\_\_\_\_\_\_\_\_\_\_\_\_\_:

**„გამსხვისებლის“ სახელით: „შემძენის“ სახელით:**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_

**თინათინ ბერძენიშვილი** \_\_\_\_\_\_\_\_\_\_\_\_\_\_\_\_\_\_\_\_\_\_\_\_

გენერალური დირექტორი დირექტორი